ཚོགས་འདུ་མ་འཚོག་གོང་འབྲེལ་ཡོད་ཕྱོགས་ཀྱིས་གྲ་སྒྲིག་གང་ལེགས་བྱས་ཡོད་ཅིང་།ཀྲུང་དབྱང་ཆབ་སྲིད་ཅུས་ཀྱི་བློ་མཐུན་གྱིས་འབྲེལ་ཡོད་འགན་ཁུར་བློ་མཐུན་དང་སྤེལ་རེས་གླེང་མོལ་གནང་ནས་བརྗོད་དོན་གཙོ་བོར་དམིགས་ཏེ་གནད་དོན་བཙལ་འཚོལ་གནང་བ་དང་འབྲེལ་གཏམ་བཤད་ཡི་གེ་བྲིས་གནང་བ་རེད།ཚོགས་འདུའི་ཐོག་ཀྲུང་དབྱང་ཆབ་སྲིད་ཅུས་ཀྱི་བློ་མཐུན་རེ་རེ་བཞིན་གྱིས་གཏམ་བཤད་གནང་ནས་བླང་བྱ་གཞིར་བཟུང་ཞིབ་བསྡུར་སྐྱོན་བཤེར་གནང་བ་རེད།ཀྲུང་དབྱང་ཆབ་སྲིད་ཅུས་ཀྱི་བློ་མཐུན་གྱི་གཏམ་བཤད་ཀྱི་ངོས་འཛིན་ཟབ་པ་དང་།མྱོང་ཚོར་ཏན་ཏིགབཤེར་འདོན་ནན་པོ།དགོངས་འཆར་ལྷག་བསམ་རྣམ་དག་བཅས་ཡོད་པས་བསམ་བློ་གཅིག་གྱུར་དང་།ཁ་ཕྱོགས་གསལ་སྟོན།སྟོབས་ཤུགས་གཅིག་སྒྲིལ་བཅས་ཀྱི་དམིགས་ཚད་དུ་སླེབས་ཡོད་ལ་ཀྲུང་དབྱང་ཆབ་སྲིད་ཅུས་ཀྱི་གོང་བུ་འགྲིལ་ནུས་དང་།དམག་འཐབ་ནུས་པ།བློ་ཁ་ཕྱོགས་ཤུགས་བཅས་ཆེ་རུ་ཕྱིན་ཡོད་པ་རེད།